
        REPUBLIKA HRVATSKA
TRGOVAČKI SUD U VARAŽDINU		 


Z A P I S N I K
sastavljen kod Trgovačkog suda u Varaždinu o održanom ročištu
18. rujna 2026. za glasovanje o planu restrukturiranja nad dužnikom
SITON-TEKSTIL d.o.o., OIB: 02797058762, Varaždinska 10, Lepoglava


NAZOČNI OD STRANE SUDA:
STEČAJNI SUDAC: Iris Hatvalić-Nemec
ZAPISNIČAR: Nevenka Vuković


Početak u 9:00 sati.


PRISUTNI:
-  za dužnika,  punomoćnik Juraj Blažičko, odvjetnik iz Zagreb, putem platforme Google Meet

Sudac objavljuje da je predmet današnjeg ročišta izlaganje plana restrukturiranja od strane dužnika, rasprava, te glasovanje o planu restrukturiranja, u skladu s čl. 55. Stečajnog zakona.

Utvrđuje se da je dužnik dana 21. kolovoza 2026. dostavio plan restrukturiranja, a koji je objavljen na e-oglasnoj ploči suda dana 24. kolovoza 2026. 

Utvrđuje se da je sud prije održavanja ročišta zaprimio obrasce za glasovanje sljedećih vjerovnika:
 
· HEP OPSKRBA d.o.o. -  (PROTIV) (strana 530)
· Addiko Bank d.d. – (PROTIV) (strana 537)
· Zagrebačka banka d.d. (PROTIV) (strana 543)


S obzirom na navedeno i činjenicu da su vjerovnici Addiko bank d.d. i Zagrebačka banka koji su svrstani u skupinu B glasali protiv plana odnosno ne postoje pretpostavke za potvrdu plana restrukturiranja punomoćnik dužnika predlaže odgodu u skladu sa čl. 60. st. 2. Stečajnog zakona radi izmjene u roku od 8 dana.

U odnosu na vjerovnika SITON – TEX d.o.o. uređujući sudac ističe da je uvidom u izvadak iz sudskog registra za navedenog vjerovnika, kao i uvidom u ovosudni spis St-268/2026 utvrđeno da je navedenom vjerovniku određena mjera osiguranja te je vjerovniku postavljen privremeni stečajni upravitelj te dužnik može raspolagati svojom imovinom samo uz prethodnu suglasnost privremenog stečajnog upravitelja.

Sudac skreće pažnju punomoćniku dužnika da je u konkretnom slučaju potreba suglasnost privremenog stečajnog upravitelja za raspolaganje imovinom vjerovnika SITON – TEX d.o.o. obzirom iz plana restrukturiranja proizlazi da  navedeni vjerovnik otpušta dužniku dio tražbine u iznosu od 103.125,00 eura, a što po mišljenju suda svakako predstavlja raspolaganje imovinom te je potrebna suglasnost privremenog stečajnog upravitelja. Punomoćnik dužnika navedeno prima na znanje te ostaje kod prijedloga za odgodu ročišta iz čl. 60. st. Stečajnog zakona.

Sud donosi

r j e š e nj e

Današnje ročište se odgađa, a iduće se zakazuje za dan

2. listopada 2026. u 9,00 sati



Dovršeno u 9:10 sati.
          					       Sudac:		           	Za dužnika:
	

                                         		      Zapisničar:                               

